Riżoluzzjoni leġiżlattiva tal-Parlament Ewropew dwar il-qagħda tad-drittijiet tal-bniedem tad-Daliti fl-Indja



Official Journal 250 E , 25/10/2007 P. 0087 - 0089



P6_TA(2007)0016 Id-drittijiet tal-bniedem tad-Daliti fl-Indja Riżoluzzjoni leġiżlattiva tal-Parlament Ewropew dwar il-qagħda tad-drittijiet tal-bniedem tad-Daliti fl-Indja Il-Parlament Ewropew, - wara li kkunsidra s-seduta li saret mill-Kumitat tiegħu għall-Iżvilupp fit- 18 ta' Diċembru 2006, - wara li kkunsidra r-reżoluzzjoni tiegħu tat- 28 ta' Settembru 2006 dwar ir-relazzjonijiet ekonomiċi u kummerċjali ta' l-UE ma' l-Indja [1] u r-riżoluzzjonijiet annwali tal-Parlament dwar id-Drittijiet tal-Bniedem ta' l-2000, l-2002, l-2003 u l-2005, - wara li kkunsidra r-Rakkomandazzjoni Ġenerali XXIX (diskriminazzjoni bbażata fuq id-dixxendenza) adottata mill-Kumitat tan-Nazzjoni Uniti (NU) għall-Qirda tad-Diskriminazzjoni Razzjali fit- 22 ta' Awissu 2002 u t-48 miżura li għandhom jittieħdu mill-Istati Kontraenti, - wara li kkunsidra l-istudju li qed isir mis-Sotto-Kummissjoni tan-NU dwar il-Promozzjoni u l-Ħarsien tad-Drittijiet tal-Bniedem, li fih qed jiġu żviluppati abbozzi ta' Prinċipji u Linji Gwida għall-qirda tad- "diskriminazzjoni bbażata fuq ix-xogħol u fuq id-dixxendenza", u wara li jieħu kont tar-rapport preliminari maħruġ mir-Rapporteurs Speċjali dwar id-diskriminazzjoni bbażata fuq ix-xogħol u fuq iddixxendenza, - wara li kkunsidra d-dispożizzjonijiet varji fil-Kostituzzjoni ta' l-Indja għall-ħarsien u l-promozzjoni taddrittijiet tad-Daliti, li jolqtu mill-inqas 167 miljun persuna, inklużi dawk id-dispożizzjonijiet dwar ittneħħija tal-prattika li ċertu persuni ma jistgħux jintmessu, il-projbizzjoni tad-diskriminazzjoni fuq ilbażi tal-kasta, l-ugwaljanza ta' l-opportunitajiet fir-rigward ta' impjieg pubbliku u azzjoni affermattiva fl-oqsma ta' l-edukazzjoni, ta' l-impjieg, u tal-politika permezz ta' kwoti f'istituzzjonijiet immexxija mill-Istat u korpi politiċi rappreżentattivi; wara li kkunsidra wkoll il-bosta miżuri leġiżlattivi li jordnaw ittneħħija ta' wħud mill-agħar prattiki marbuta ma' l-idea li ċertu persuni ma jistgħux jintmessu u maddiskriminazzjoni bbażata fuq il-kasta, fosthom ix-xogħol sfurzat biex jitħallas id-dejn, it-tindif bl-idejn tal-latrini mingħajr sistema ta' drenaġġ u l-atroċitajiet kontra d-Daliti, - wara li kkunsidra l-Kummissjoni Nazzjonali tad-Drittijiet tal-Bniedem, il-Kummissjonijiet Nazzjonali u Statali għall-Kasti Skedati u l-Kummissjoni Nazzjonali Safai Karamchari (li tittratta l-problema tat-tindif bl-idejn tal-latrini mingħajr sistema ta' drenaġġ), - wara li kkunsidra l-Artikoli 91 u 90(4) tar-Regoli ta' Proċedura tiegħu, A. billi l-Indja hija l-akbar demokrazija li tiffunzjona fid-dinja, fejn kull ċittadin huwa ndaqs quddiem ilkaxxa tal-vot, l-aħħar President u Kap ta' l-Istat ta' l-Indja kien Dalit, u xi Daliti servew bħala ministri; billi jeżistu ideoloġiji Indù li jirrifjutaw id-diskriminazzjoni skond il-kasta u jqisu l-esklużjoni bħala aberrazzjoni tal-fidi tagħhom, B. billi l-persuni Dalit u gruppi simili jinsabu wkoll fin-Nepal, fil-Pakistan u fil-Bangladesh, C. billi l-Kummissjoni Nazzjonali tad-Drittijiet tal-Bniedem ta' l-Indja rrappurtat li l-implimentazzjoni ta' l- Att dwar il-Kasti Skedati u t-Tribujiet Skedati (Prevenzjoni ta' l-Atroċitajiet) għadha mhix sodisfaċenti, u billi hija ppubblikat għadd ta' rakkomandazzjonijiet biex tindirizza din il-problema, D. billi, minkejja s-sebgħa u għoxrin atroċità kommessi kontra d-Daliti kuljum u li huma reġistrati offiċjalment, il-pulizija spiss ma jħallux lid-Daliti jidħlu fl-għases tal-pulizija, jirrifjutaw li jirreġistraw każijiet min-naħa tad-Daliti u spiss jirrikorru għall-prattika tat-tortura bl-impunità kontra d-Dalit, E. billi, minkejja l-fatt li ħafna Daliti ma jirrappurtawx ir-reati minħabba li jibżgħu mit-tpattija min-naħa tal-kasti dominanti, l-istatistika uffiċjali tal-pulizija fuq l-aħħar ħames snin turi medja ta' tlettax-il Dalit maqtula kull ġimgħa, ħamest idjar tad-Daliti jew ħwejjiġhom maħruqa kull ġimgħa, sitt Daliti maħtufa kull ġimgħa, tlett Daliti nisa stuprati kuljum, ħdax-il Dalit imsawta kuljum u delitt kontra d-Daliti kull tmitax-il minuta [2], F. billi studju riċenti li sar fiz-zoni rurali ta' l-Indja dwar l-idea li ċertu persuni ma jistgħux jintmessu [3], u li kien ikopri 565 raħal fi 11-il Stat, sab li ħaddiema fil-qasam tas-saħħa pubblika rrifjutaw li jżuru ddjar tad-Daliti fi 33 % ta' l-irħula, li d-Daliti ma tħallewx jidħlu fl-għases tal-pulizija f'27.6 % ta' l-irħula, li t-tfal Daliti kellhom ipoġġu bilqiegħda f'post separat waqt l-ikel f'37.8 % ta' l-iskejjel tal-gvern, li d- Daliti ma tqassmitilhomx il-posta fi djarhom f'23.5 % ta' l-irħula, u li ġew miċħuda l-aċċess għas-sorsi ta' l-ilma fi 48.4 % ta' l-irħula minħabba s-segregazzjoni u l-prattika li ċertu persuni ma jistgħux jintmessu, G. billi nofs it-tfal Dalit ta' l-Indja mhumiex mitmugħa biżżejjed, 21 % "għandhom ħafna nqas mill-pis li suppost li jkollom", u 12 % jmutu qabel ma jagħlqu ħames snin [4], H. billi l-idea li ċerti persuni ma jistgħux jintmessu għenet biex tgħolli ħafna aktar r-rata ta' tfal li ma jkomplux l-iskola u ta'l-illitteriżmu fost it-tfal Daliti meta mqabbla mar-rati fost il-popolazzjoni ġenerali, u d-differenza fir-rata tal-litteriżmu bejn id-Daliti u dawk mhux Daliti bilkemm inbidlet mill-indipendenza ta' l-Indja 'l hawn, u r-rati tal-litteriżmu fost in-nisa Dalit baqgħu baxxi ferm, u waslu sa 37.8 % fl-Indja rurali [5], I. billi n-nisa Daliti, li flimkien man-nisa "Tribali" huma l-ifqar fost il-fqar fl-Indja, jiffaċċjaw diskriminazzjoni doppja fuq il-bażi tal-kasta u tal-ġeneru fl-oqsma kollha tal-ħajja, huma suġġetti għal ksur gravi ta' l-integrità fiżika tagħhom, fosthom l-abbuż sesswali bl-impunità mill-kasti dominanti u huma esklużi soċjalment u sfruttati ekonomikament, J. billi l-Kummissjoni Nazzjonali għall-Kasti Skedati osservat nuqqas sostanzjali ta' allokazzjonijiet u nuqqas ta' nfiq ta' l-allokazzjonijiet għall-benessri u l-iżvilupp tad-Daliti fi ħdan il-Pjan Speċjali tal-gvern għall-Kasti Skedati, K. billi d-Daliti huma suġġetti għal xogħol sfurzat u xogħol biex jitħallas id-dejn u jsofru diskriminazzjoni f'għadd ta' swieq, fosthom is-swieq tax-xogħol, tad-djar, tal-konsumatur, tal-kapital u tal-kreditu; jitħallsu pagi aktar baxxi u huma suġġetti għal ħinijiet itwal tax-xogħol, pagi li jitħallsu tard u abbuż verbali jew fiżiku, 1. Jilqa' d-dispożizzjonijiet varji fil-Kostituzzjoni ta' l-Indja għall-ħarsien u l-promozzjoni tad-drittijiet tad- Daliti; jinnota, madankollu, li minkejja dawn id-dispożizzjonijiet, l-implimentazzjoni tal-liġijiet li jħarsu ddrittijiet tad-Dalit tibqa' ferm inadegwata, u li l-atroċitajiet, l-idea li ċerti persuni ma jistgħux jintmessu, lillitteriżmu, l-inugwaljanza ta' l-opportunità, it-tindif tal-latrini mingħajr drenaġġ bl-idejn, ħlas ta'pagi mhux xierqa, xogħol sfurzat biex jitħallas id-dejn, xogħol mit-tfal u nuqqas ta' art jibqgħu jippersigwitaw lid-Daliti fl-Indja; 2. Juri t-tħassib tiegħu dwar ir-rata baxxa ta' persuni li jinstabu ħatja ta' reati ta' dan it-tip u jitlob lill- Gvern ta' l-Indja sabiex itejjeb is-sistema tiegħu tal-ġustizzja kriminali biex jiffaċilita r-reġistrazzjoni ta' akkużi kontra dawk ħatja ta' reati kontra d-Daliti, biex tiżdied ir-rata ta' kundanna ta' l-awturi ta' dawn rreati, sabiex jitnaqqas b'mod sinifikanti d-dewmien tal-proċeduri tal-Qorti; u biex jieħu miżuri speċjali favur il-ħarsien tan-nisa Daliti; 3. Jilqa' l-projbizzjoni riċenti ta' l-impjieg tat-tfal bħala sefturi domestiċi u ħaddiema f'postijiet ta' l-ikel ma' ġenb it-triq, ristoranti, ħwienet tat-te' eċċ., u jħeġġeġ lill-Gvern Indjan biex jieħu aktar passi favur ittneħħija totali ta' kull forma ta' xogħol magħmul mit-tfal; 4. Jitlob lill-Gvern ta' l-Indja biex jieħu passi urġenti biex jiggarantixxi aċċess indaqs għad-Daliti għallgħases tal-pulizija u għall-istituzzjonijiet u l-faċilitajiet pubbliċi kollha, inklużi dawk marbuta ma' l-istruttura demokratika tiegħu bħall-bini panchayat (il-bini tal-assemblea lokali diversi) u postijiet tal-votazzjoni; 5. Jilqa' bil-ferħ il-politika fiskali segwita mill-Kummissjoni ta' l-Ippjanar ta' l-Indja u mill-Ministeri varji fil-provvista ta' l-allokazzjonijiet baġitarji favur il-benessri u l-iżvilupp tad-Daliti, u jitlob lill-Gvern ta' l-Indja biex jiggarantixxi implimentazzjoni sħiħa u marbuta biż-żmien tal-miżuri politiċi u baġitarji kollha favur ilbenessri u l-iżvilupp tad-Daliti, fosthom l-implimentazzjoni sħiħa tal-Pjan Speċjali għall-Kasti Skedat; 6. Iħeġġeġ lill-Gvern ta' l-Indja biex ikompli jaħdem mal-korpi rilevanti tan-NU marbuta mad-drittijiet talbniedem dwar it-tneħħija effettiva tad-diskriminazzjoni bbażata fuq il-kasta, fosthom il-Kumitat għall-Qirda tad-Diskriminazzjoni Razzjali u r-Rapporteurs Speċjali tan-NU assenjati biex jiżviluppaw Prinċipji u Linji Gwida dwar it-Tneħħija tad-Diskriminazzjoni bbażata fuq ix-Xogħol u fuq id-Dixxendenza; 7. Jitlob lill-Gvern ta' l-Indja biex jirratifika l-Konvenzjoni tan-NU kontra t-Tortura u Trattamenti jew Kastigi Oħra Kiefra, Inumani u Degradanti u biex jieħu miżuri preventivi biex inaqqas ir-riskju li d-Daliti jiffaċċjaw it-tortura, biex jieħu miżuri legali biex jikkriminalizza t-tortura fl-Indja, biex jieħu miżuri punittivi fil-prosekuzzjoni ta' pulizija li jwettqu t-tortura, biex jipprovdi r-rijabilitazzjoni u l-kumpens, b'mod konsistenti, għall-vittmi tat-tortura u biex iwaqqaf mekkaniżmu indipendenti li jkun aċċessibbli għad-Daliti biex jilqa' l-ilmenti tal-vittmi tat-tortura; 8. Jinnota bi tħassib in-nuqqas ta' impenn sostanzjali ta' l-UE mal-Gvern Indjan, b'mod partikulari fil- Laqgħat Għolja bejn l-UE u l-Indja, dwar il-problema vasta tad-diskriminazzjoni bbażata fuq il-kasta; 9. Iħeġġeġ lill-Kunsill u lill-Kummissjoni biex iqajmu l-kwistjoni tad-diskriminazzjoni bbażata fuq il-kasta waqt il-Laqgħat Għolja bejn l-UE u l-Indja, u laqgħat oħra bħala parti mid-djalogi kollha politiċi, dwar iddrittijiet tal-bniedem, is-soċjetà ċivili, l-iżvilupp u l-kummerċ u biex jinfurmaw lill-kumitati konċernati dwar il-progress u r-riżultat ta' djalogi ta' dan it-tip; 10. Iħeġġeġ lill-membri ta'l-UE tal-Kumitat ta' Azzjoni Konġunta biex jiżviluppaw djalogu dwar il-problema tad-diskriminazzjoni bbażata fuq il-kasta fil-qafas tad-diskussjonijiet tiegħu dwar id-demokrazija u ddrittijiet tal-bniedem, il-politika soċjali u ta' l-impjieg u l-koperazzjoni għall-iżvilupp; 11. Itenni li jistenna li l-programmi ta' l-UE dwar l-iżvilupp fl-Indja jinkludu miżuri speċifiċi biex jassiguraw li minoritajiet bħad-Daliti u l-Adivasi u komunitajiet, tribujiet u kasti marġinalizzati oħra jkunu jistgħu inaqqsu d-differenza kbira meta mqabbla mal-bqija tal-popolazzjoni biex jintlaħqu l-Għanijiet tal-Millennju għall-Iżvilupp; 12. Ifakkar it-talba tiegħu sabiex il-Kusill u l-Kummissjoni jagħtu prijorità lill-promozzjoni ta' opportunitajiet indaqs fl-impjieg f'kumpaniji privati bbażati fl-UE u sabiex jinkoraġġixxu kumpaniji bbażati fl-UE biex jimplimentaw il-'Prinċipji Ambedkar' (l-Impjieg u Prinċipji Addizzjonali dwar l-Esklużjoni Ekonomika u Soċjali Fformulati biex Jgħinu lill-Investituri Kollha Barranin fl-Asja ta' Isfel biex Jindirizzaw id-Diskriminazzjoni Bbażata fuq il-Kasta); 13. Jilqa' l-impenn ta' l-UE favur l-iżvilupp ta' Prinċipji u Linji Gwida dwar it-Tneħħija tad-Diskriminazzjoni bbażata fuq ix-Xogħol u fuq id-Dixxendenza mis-Sotto-Kummissjoni tan-NU għall-Promozzjoni u lĦarsien tad-Drittijiet tal-Bniedem, u jħeġġeġ lill-Kummissjoni u lill-Kunsill biex ikomplu jagħtu dak l-appoġġ; 14. Jagħti istruzzjonijiet lill-President tiegħu biex jgħaddi din ir-riżoluzzjoni lill-Kunsill, lill-Kummissjoni, lill-gvernijiet ta' l-Istati Membri, lill-President, lill-Gvern u lill-Parlament ta' l-Indja, lis-Segretarju-Ġenerali tan- NU, u lill-kapijiet tas-Sotto-Kummissjoni tan-NU għall-Promozzjoni u l-Ħarsien tad-Drittijiet tal-Bniedem, lill-Organiżżazzjoni Dinjija ta' Xogħol, lill-UNICEF, lill-Bank Dinji u lill-Fond Monetarju Internazzjonali. [1] Testi Adottati, P6_TA(2006)0388. [2] Skond figuri pprovduti minn Crime in India 2005, http://ncrb.nic.in/crime2005/home.htm u http://ncrb.nic. in/crime2005/cii-2005/CHAP7.pdf. [3] Cf. G.Shah, H.Mander, S.Thorat, S.Deshpande u A.Baviskar, Untouchability in Rural India, Sage Publications, l-Indja, 2006. [4] National Family Health Survey, ikkummissjonat mill-Ministeru Indjan tas-Saħħa u tal-Benessri tal-Familja, 1998-99 (laħħar stħarriġ disponibbli), Kapitolu 6, p.187, http://www.nfhsindia.org/data/india/indch6.pdf. [5] Ċensiment ta' l-Indja ta' l-2001. --------------------------------------------------